Ericu950/Stoicheia-meter-silver huggingface dataset:
εἶτ οὐκ ἂν δόξαιεν ἐπὶ ποιμενικῇ τοσοῦτον αὐχεῖν , ὅσον οὐ δὲ ἐπὶ τῷ τοσούτῳ κράτει τῆς ἀρχῆς ὁ προσομιλῶν αὐτοῖς βασιλεύς ;
οἵ γε οὐχ αὑτοῖς μόνοις τὴν προαίρεσιν τοῦ βίου τούτου μαρτυροῦσιν , ἀλλὰ καὶ τοῖς πατράσιν αὐτῶν , ὡς σπουδῆς καὶ ἐπιμελείας ἁπάσης ἀξίου ·
καίτοι γε , εἰ μὲν ἦν περὶ αἰγῶν ἢ προβάτων ἐπιμελείας ὁ λόγος , κ ἂν ἴσως ᾐδέσθησαν ὁμολογεῖν ἀτιμίαν φυγόντες ·
ἄδοξα γὰρ καὶ ταπεινὰ τὰ τοιαῦτα παρὰ τοῖς ὄγκον μὲν εὐτυχίας τὸν ἄνευ φρονήσεως περιβεβλημένοις καὶ μάλιστα βασιλεῦσι νενόμισται ·
τὸ δὲ Αἰγυπτιακὸν ἐκ φύσεως καὶ διαφερόντως ἐστὶν ὑπέραυχον , ὁπότε μικρά τις αὐτὸ μόνον αὔρα καταπνεύσειεν εὐπραγίας , ὡς χλεύην καὶ πλατὺν γέλωτα ἡγεῖσθαι τὰς τῶν δημοτικωτέρων ἀνθρώπων περὶ βίον σπουδάς τε καὶ φιλοτιμίας .
ἐπειδὴ δὲ περὶ τῶν ἐν ψυχῇ δυνάμεων λογικῶν τε αὖ καὶ ἀλόγων πρόκειται σκοπεῖν , εἰκότως αὐχήσουσιν οἱ πεπεισμένοι ὅτι δύνανται κρατεῖν τῶν ἀλόγων συμμάχοις χρώμενοι ταῖς λογικαῖς .
ἐὰν μέντοι τις βάσκανος καὶ φιλεγκλήμων αἰτιώμενος φάσκῃ 0 ·
πῶς οὖν ποιμενικὴν τέχνην διαπονοῦντες καὶ τῆς συμφυοῦς ποίμνης ἐπιμέλειαν ἔχειν καὶ προστασίαν ἐπαγγελλόμενοι προσορμίσασθαι τῇ σώματος καὶ παθῶν χώρᾳ διενοήθητε , Αἰγύπτῳ , ἀλλ  οὐχ ἑτέρωσε τὸν πλοῦν ἐποιήσασθε ;
μετὰ παρρησίας αὐτῷ λεκτέον , ὅτι „ παροικεῖν , οὐ κατοικεῖν ἤλθομεν “  Gen .
τῷ γὰρ ὄντι πᾶσα ψυχὴ σοφοῦ πατρίδα μὲν οὐρανόν , ξένην δὲ γῆν ἔλαχε , καὶ νομίζει τὸν μὲν σοφίας οἶκον ἴδιον , τὸν δὲ σώματος ὀθνεῖον , ᾧ καὶ παρεπιδημεῖν οἴεται 0 1 .
οὐκοῦν ἐπειδὰν ὁ ἀγελάρχης νοῦς παραλαβὼν τὴν ψυχῆς ἀγέλην νόμῳ φύσεως διδασκάλῳ χρώμενος εὐτόνως ἀφηγῆται , δόκιμον αὐτὴν καὶ σφόδρα ἐπαινετὴν ἀπεργάζεται , ὅταν δὲ παρανομίᾳ ῥᾳθύμως καὶ ἀνειμένως προσφερόμενος , ψεκτήν 0 .
εἰκότως τοίνυν ὁ μὲν βασιλέως ὄνομα ὑποδύσεται ποιμὴν προσαγορευθείς , ὁ δ ὀψαρτυτοῦ τινος ἢ σιτοπόνου κτηνοτρόφος ἐπιφημισθείς , εὐωχίαν καὶ θοίνην ἀδηφαγεῖν θρέμμασιν εἰωθόσιν εὐτρεπιζόμενος 0 .
ὃν δὴ τρόπον γεωργὸς μὲν ἐργάτου γῆς , ποιμὴν δὲ κτηνοτρόφου διενήνοχεν , οὐκ ἀμελῶς ἐπιδέδειχα .
καὶ τρίτον δ ἐστὶ συγγένειάν τινα ἔχον πρὸς τὰ λεχθέντα , περὶ οὗ νῦν ἐροῦμεν ·
ἱππέα τε γὰρ καὶ ἀναβάτην οὐ μόνον , ἄνθρωπον ἐποχούμενον ἐποχουμένου χρεμετιστικῷ ζῴῳ μακρῷ διαφέρειν ἡγεῖται , ἀλλὰ καὶ λογισμὸν λογισμοῦ .
ὁ μὲν τοίνυν ἄνευ τέχνης ἱππικῆς ἐπιβεβηκὼς λέγεται μὲν εἰκότως ἀναβάτης , ἐκδέδωκε δὲ ἑαυτὸν ἀλόγῳ καὶ σκιρτητικῷ θρέμματι , ὥσθ  ὅπῃ ἂν ἐκεῖνο χωρῇ |  κεῖσε πάντως ἀναγκαῖον φέρεσθαι καὶ μὴ προϊδόμενον χάσμα γῆς ἢ βαθύν τινα βόθρον ὑπὸ τῆς ἐν τῷ δρόμῳ ῥύμης κατακρημνισθῆναι  συνηνέχθη  καὶ συγκαταποθῆναι τὸν φερόμενον 0 .
ὁ δ ἱππεὺς πάλιν , ὅταν ἀνέρχεσθαι μέλλῃ , χαλινὸν ἐντίθησι κ ἄπειτ  ἐφαλλόμενος τῆς περιαυχενίου χαίτης ἐνείληπται καὶ φέρεσθαι δοκῶν αὐτός , εἰ δεῖ τ ἀληθὲς εἰπεῖν , ἄγει τὸ κομίζον τρόπον κυβερνήτου ·
καὶ γὰρ ἐκεῖνος ἄγεσθαι δοκῶν ὑπὸ νεὼς τῆς κυβερνωμένης ἄγει πρὸς ἀλήθειαν αὐτὴν καὶ ἐφ οὓς ἐπείγεται παραπέμπει λιμένας .
ὅταν μὲν οὖν εὐηνίως προέρχηται , καταψήχει ὁ ἱππεὺς ὡς ἂν ἐπαινῶν τὸν ἵππον , ὅταν δὲ σὺν πλείονι ὁρμῇ πέραν ἐκφέρηται τοῦ μετρίου , μετὰ βίας εὐτόνως ἀναχαιτίζει , ὡς ὑπανεῖναι τοῦ τάχους ·
ἐὰν δὲ ἀπειθῶν ἐπιμένῃ , λαβὼν τοῦ χαλινοῦ ὅλον ἀντέσπασε καὶ ἀντιπεριήγαγεν αὐτοῦ τὸν αὐχένα , ὡς ἐξ ἀνάγκης στῆναι ·
καὶ πρὸς σκιρτήσεις μὲν καὶ τοὺς συνεχεῖς ἀφηνιασμούς εἰσι μάστιγες καὶ μύωπες εὐτρεπεῖς καὶ τ ἄλλ  ὅσα πωλοδάμναις ἵππων κατεσκεύασται κολαστήρια .
ἀνιόντος γὰρ τοῦ ἱππέως καὶ ἱππικὴ τέχνη συνανέρχεται , ὥστε δύο ὄντες καὶ ἐποχούμενοι καὶ ἐπιστήμονες εἰκότως ἑνὸς καὶ ὑποβεβλημένου καὶ ἀπαραδέκτου τέχνης ζῴου περιέσονται .
μεταβὰς τοίνυν ἀπὸ τῶν χρεμετιζόντων καὶ τῶν ἐποχουμένων αὐτοῖς τὴν σαυτοῦ ψυχὴν εἰ θέλεις ἐρεύνησον ·
εὑρήσεις γὰρ ἐν τοῖς μέρεσιν αὐτῆς καὶ ἵππους καὶ ἡνίοχον καὶ ἀναβάτην , ὅσαπερ καὶ ἐν τοῖς ἐκτός 0 .
ἵπποι μὲν οὖν ἐπιθυμία καὶ θυμός εἰσιν , ὁ μὲν ἄρρην , ἡ δὲ θήλεια 0 1 .
διὰ τοῦθ ὁ μὲν γαυριῶν ἄφετος εἶναι βούλεται καὶ ἐλεύθερος καὶ ἔστιν ὑψαύχην ὡς ἂν ἄρρην , ἡ δ ἀνελεύθερος καὶ δουλοπρεπὴς καὶ πανουργίᾳ χαίρουσα οἰκόσιτος , οἰκοφθόρος 0 1 ·
θήλεια γάρ 0 .
ἀναβάτης δὲ καὶ ἡνίοχος εἷς ὁ νοῦς 0 ·
ἀλλ ἡνίκα μὲν μετὰ φρονήσεως ἄνεισιν , ἡνίοχος , ὁπότε δὲ μετ ἀφροσύνης , ἀναβάτης 0 1 .
ἄφρων μὲν οὖν ὑπὸ ἀμαθίας κρατεῖν ἀδυνατεῖ τῶν ἡνιῶν , αἱ δὲ τῶν χειρῶν ἀπορρυεῖσαι χαμαὶ πίπτουσι , τὰ δὲ ζῷα εὐθὺς ἀφηνιάσαντα πλημμελῆ καὶ ἄτακτον ποιεῖται τὸν δρόμον .
ὁ δ  ἐπιβεβηκὼς οὐδενὸς ἐνειλημμένος , ὑφ οὗ στηριχθήσεται , πίπτει , περιδρυπτόμενος δὲ γόνυ καὶ χεῖρας καὶ πρόσωπα μεγάλα κλαίει τὴν ἰδίαν κακοπραγίαν ὁ δείλαιος , πολλάκις δὲ καὶ τὰς βάσεις πρὸς τὸν δίφρον ἐξημμένος ἀνατραπεὶς ὕπτιος ἐπὶ νῶτα ἀπῃώρηται καὶ ἐν ἁρματροχιαῖς αὐταῖς κεφαλήν τε καὶ αὐχένα καὶ ὤμους ἀμφοτέρους περιθραύεται κατασυρόμενος , εἶθ  ὧδε κ ἀκεῖσε φορούμενος καὶ πᾶσι τοῖς ἐν ποσὶ προσαραττόμενος οἰκτρότατον ὑπομένει θάνατον .
τῷ μὲν δὴ τοιοῦτον ἀποβαίνει τὸ τέλος , τὸ δὲ ὄχημα ἀνακουφιζόμενον καὶ ἐξαλλόμενον μετὰ βίας , ὅταν ἐπὶ γῆν παλίσσυτον ἐνεχθῇ , ῥᾷστα κατάγνυται , ὡς μηκέτ αὖθις ἁρμοσθῆναι καὶ παγῆναι δύνασθαι ·
τὰ δὲ ζῷα πάντων τῶν συνεχόντων ἀφειμένα παρακινεῖται καὶ οἰστρᾷ καὶ οὐ παύεται φερόμενα , πρὶν ὑποσκελισθέντα πεσεῖν ἢ κατά τινος ἐνεχθέντα κρημνοῦ βαθέος παραπολέσθαι .
τοῦτον οὖν ἔοικε τὸν τρόπον αὐτοῖς ἐπιβάταις τὸ τῆς ψυχῆς ὄχημα σύμπαν διαφθείρεσθαι πλημμελῆσαν τὴν ἡνιόχησιν .
τοὺς δὴ τοιούτους ἵππους καὶ τοὺς ἐποχουμένους ἄνευ τέχνης αὐτοῖς λυσιτελὲς καθαιρεῖσθαι , ἵνα τὰ ἀρετῆς ἐγείρηται 0 ·
πιπτούσης γὰρ ἀφροσύνης ἀνάγκη φρόνησιν ὑπανίστασθαι 0 .
διὰ τοῦτ ἐν προτρεπτικοῖς Μωυσῆς φησιν ·
„ ἐὰν ἐξέλθῃς εἰς πόλεμον ἐπ ἐχθρούς σου καὶ ἴδῃς ἵππον καὶ ἀναβάτην καὶ λαὸν πλείονα , οὐ φοβηθήσῃ , ὅτι κύριος ὁ θεὸς μετὰ σοῦ “  Deut 0 .
θυμοῦ γὰρ καὶ ἐπιθυμίας καὶ συνόλως ἁπάντων παθῶν , πασῶν δὲ καὶ τῶν ἄλλων κακιῶν ἐποχουμένων ὥσπερ ἵπποις ἑκάστοις λογισμῶν , κ ἂν ἀμάχῳ ῥώμῃ κεχρῆσθαι νομίζωσιν , ἀλογητέον τοὺς ἔχοντας τὴν τοῦ μεγάλου βασιλέως θεοῦ δύναμιν ὑπερασπίζουσαν καὶ προαγωνιζομένην αἰεὶ καὶ πανταχοῦ 0 .
στρατὸς δὲ θεῖος αἱ ἀρεταὶ φιλοθέων ὑπέρμαχοι ψυχῶν , αἷς , ἐπειδὰν ἴδωσι τὸν ἀντίπαλον ἡττημένον , ἁρμόττει πάγκαλον καὶ πρεπωδέστατον ὕμνον ᾄδειν τῷ νικηφόρῳ καὶ καλλινίκῳ θεῷ 0 .
δύο δὲ χοροί , ὁ μὲν τῆς ἀνδρωνίτιδος , ὁ δὲ τῆς γυναικωνίτιδος ἑστίας , στάντες ἄντηχον καὶ ἀντίφωνον ἀναμέλψουσιν ἁρμονίαν 0 .
χρήσεται δ ὁ μὲν τῶν ἀνδρῶν χορὸς ἡγεμόνι Μωυσεῖ , νῷ τελείῳ , ὁ δὲ τῶν γυναικῶν Μαριάμ , αἰσθήσει κεκαθαρμένῃ  Exod 0 .
δίκαιον γὰρ καὶ νοητῶς καὶ αἰσθητῶς τοὺς εἰς τὸ θεῖον ὕμνους καὶ εὐδαιμονισμοὺς ἀνυπερθέτως ποιεῖσθαι καὶ τῶν ὀργάνων ἐμμελῶς κρούειν ἑκάτερον , τό τε νοῦ καὶ αἰσθήσεως , ἐπὶ τῇ τοῦ μόνου σωτῆρος εὐχαριστίᾳ καὶ τιμῇ 0 .
τὴν γοῦν παράλιον ᾠδὴν ᾄδουσι μὲν πάντες ἄνδρες , οὐ μὴν τυφλῇ διανοίᾳ , ἀλλ ὀξὺ καθορῶντες Μωυσέως ἐξάρχοντος , ᾄδουσι δὲ καὶ γυναῖκες αἱ πρὸς ἀλήθειαν ἄρισται , τῷ τῆς ἀρετῆς ἐγγεγραμμέναι πολιτεύματι , Μαριὰμ ἀφηγουμένης αὐταῖς .
ὕμνος δὲ ὁ αὐτὸς ἀμφοτέροις ᾄδεται τοῖς χοροῖς ἐπῳδὸν ἔχων θαυμασιώτατον , ὃν ἐφυμνεῖσθαι καλόν 0 ·
ἔστι δὲ τοιόσδε ·
„ ᾄσωμεν τῷ κυρίῳ , ἐνδόξως γὰρ δεδόξασται ·
ἵππον καὶ ἀναβάτην ἔρριψεν εἰς θάλασσαν “  Exod .
ἀμείνονα γὰρ καὶ τελειοτέραν οὐκ ἄν τις εὕροι σκοπῶν νίκην ἢ καθ ἣν τὸ τετράπουν καὶ σκιρτητικὸν καὶ ὑπέραυχον ἥττηται παθῶν τε καὶ κακιῶν ἀλκιμώτατον στῖφος  καὶ γὰρ κακίαι τῷ γένει τέτταρες καὶ πάθη ταύταις ἰσάριθμα  , πρὸς δὲ καὶ ὁ ἐπιβάτης αὐτῶν μισάρετος καὶ φιλοπαθὴς νοῦς καταπεσὼν οἴχεται , ὃς ἡδοναῖς καὶ ἐπιθυμίαις , ἀδικίαις τε καὶ πανουργίαις , ἔτι δὲ ἁρπαγαῖς καὶ πλεονεξίαις καὶ τοῖς παραπλησίοις θρέμμασιν ἐγεγήθει 0 .
παγκάλως οὖν ὁ νομοθέτης ἐν ταῖς παραινέσεσιν ἐκδιδάσκει μη δ ἄρχοντα χειροτονεῖν ἱπποτρόφον , ἀνεπιτήδειον οἰόμενος εἶναι πρὸς ἡγεμονίαν πάνθ ὃς ἂν περὶ ἡδονὰς καὶ ἐπιθυμίας καὶ ἔρωτας ἀκαθέκτους μεμηνὼς οἷα ἀχαλίνωτος καὶ ἀφηνιαστὴς ἵππος οἰστρᾷ 0 ·
„ οὐ δυνήσῃ καταστῆσαι ἐπὶ σεαυτὸν ἄνθρωπον ἀλλότριον , ὅτι οὐκ ἀδελφός σού ἐστι ·
διότι οὐ πληθυνεῖ ἑαυτῷ ἵππον , οὐ δὲ μὴ ἀποστρέψῃ τὸν λαὸν εἰς Αἴγυπτον “  Deut .
οὐκοῦν τῶν ἱπποτρόφων πρὸς ἀρχὴν πέφυκεν οὐδεὶς κατὰ τὸν ἱερώτατον Μωυσῆν ·
καίτοι φαίη τις ἂν ἴσως , ὅτι μεγάλη χείρ ἐστι βασιλέως ἱππικὴ δύναμις οὔ τε πεζῆς οὔ τε ναυτικῆς ἀποδέουσα , πολλαχοῦ δὲ καὶ λυσιτελεστέρα καὶ μάλιστα ἐν οἷς ἀνυπερθέτου καὶ συντόνου τάχους τῆς ἐπεξόδου δεῖ τῶν καιρῶν μέλλειν οὐκ ἐπιτρεπόντων , ἀλλ ἐπ  αὐτῆς ἱσταμένων ἀκμῆς , ὡς μὴ ἀναβάλλεσθαι τοὺς ὑστερηκότας μᾶλλον ἢ ἀποτυχεῖν ἂν εἰκότως εἰσάπαν νομισθῆναι , φθάντων παρελθεῖν ὥσπερ νέφους ἐκείνων 0 .
εἴποιμεν δ ἂν αὐτοῖς ·
οὐδεμίαν , ὦ γενναῖοι , φρουρὰν ἄρχοντος ὁ νομοθέτης ὑποτέμνεται οὐ δὲ τὸ συλλεχθὲν αὐτῷ στράτευμα ἀκρωτηριάζει τῆς δυνάμεως τὸ ἀνυσιμώτερον , τὴν ἱππικὴν δύναμιν , ἀποκόπτων , ἀλλ ὡς οἷόν τε πειρᾶται συναύξειν , ἵν εἴς τε ἰσχὺν καὶ πλῆθος ἐπιδόντες οἱ σύμμαχοι ῥᾷστα τοὺς ἐναντίους καθαιρῶσι .
τίνι γὰρ οὕτω λοχίσαι στράτευμα καὶ τάξαι καὶ κατὰ φάλαγγας διανεῖμαι καὶ λοχαγοὺς καὶ ταξιάρχους καὶ τοὺς ἄλλους πλειόνων ἢ ἐλαττόνων ἡγεμόνας καταστῆσαι ἢ ὅσα τακτικὰ καὶ στρατηγικὰ εὕρηται  καὶ  τοῖς ὀρθῶς χρησομένοις ὑφηγήσασθαι κατὰ πολλὴν τῆς ἐν τούτοις ἐπιστήμης περιουσίαν ἐξεγένετο 0 ;
ἀλλὰ γὰρ οὐκ ἔστι νῦν ὁ λόγος αὐτῷ περὶ δυνάμεως ἱππικῆς , ἣν συγκροτεῖσθαι πρὸς ἄρχοντος ἐπ ἀναιρέσει δυσμενῶν καὶ σωτηρίᾳ φίλων ἀναγκαῖον , ἀλλὰ περὶ τῆς κατὰ ψυχὴν ἀλόγου καὶ ἀμέτρου καὶ ἀπειθοῦς φορᾶς , ἣν ἐπιστομίζειν λυσιτελές , μή ποτε τὸν λαὸν αὐτῆς ἅπαντα εἰς Αἴγυπτον , τὴν τοῦ σώματος χώραν , ἀποστρέψῃ καὶ φιλήδονον καὶ φιλοπαθῆ μᾶλλον ἢ φιλάρετον καὶ φιλόθεον ἀνὰ κράτος ἐργάσηται , ἐπειδὴ τὸν πλῆθος ἵππων παρ ἑαυτῷ κτώμενον ἀνάγκη τὴν εἰς Αἴγυπτον , ὡς αὐτὸς ἔφη , βαδίζειν ὁδόν 0 1 .
ὅταν γὰρ καθ ἑκάτερον τοῖχον τῆς ψυχῆς νεὼς τρόπον , τόν τε νοῦ καὶ αἰσθήσεως , ὑπὸ βίας τῶν καταπνεόντων εἰς αὐτὴν παθῶν τε καὶ ἀδικημάτων ἀντιρρεπούσης καὶ κλινομένης ἐξαιρόμενον ἐπιβαίνῃ τὸ κῦμα , τόθ ὡς εἰκὸς ὑπέραντλος ὁ νοῦς γινόμενος καταποντοῦται ·
βυθὸς δέ ἐστιν , εἰς ὃν καταποντοῦται καὶ καταδύεται , σῶμα αὐτὸ τὸ ἀπεικασθὲν Αἰγύπτῳ .
μή ποτ οὖν περὶ τοῦτο σπουδάσῃς τῆς ἱπποτροφίας τὸ εἶδος .
οἱ μὲν γὰρ θάτερον μετιόντες ψεκτοὶ μὲν καὶ αὐτοί 0 ·
παρ  οἷς ἄλογα ζῷα μᾶλλον τετίμηται , ὧν ἐκ τῆς οἰκίας ἵππων μὲν ἀγέλαι κατευωχημένων ἀεὶ προέρχονται , ἀνθρώπων δὲ ἑπομένων οὐ δὲ εἷς ἔρανον εἰς ἐπανόρθωσιν ἐνδείας , οὐ δωρεὰν εἰς περιουσίαν εὑρισκόμενος 0 .
ἀλλ  ὅμως κουφότερα ἀδικοῦσιν ·
ἀθλητὰς γὰρ ἵππους ἀνατρέφοντες τούς τε ἱεροὺς ἀγῶνας καὶ τὰς πανταχῇ πανηγύρεις ἀγομένας φασὶ κοσμεῖν καὶ οὐχ ἡδονῆς μόνον  ἀλλὰ  καὶ τῆς περὶ τὴν θέαν τέρψεως αἴτιοι γίνεσθαι τοῖς ὁρῶσιν , ἀλλὰ καὶ τῆς τῶν καλῶν ἀσκήσεώς τε καὶ μελέτης ·
οἱ γὰρ τὸν τοῦ νικηφορῆσαι πόθον ἐνιδόντες θηρίοις , διὰ τιμῆς ἔρωτα καὶ ζῆλον ἀρετῆς ἀλέκτῳ τινὶ προτροπῇ καὶ προθυμίᾳ χρησάμενοι , πόνους ἡδεῖς ὑποστάντες τῶν οἰκείων καὶ ἐπιβαλλόντων οὐκ ἀφέξονται , πρὶν ἢ ἐπὶ τέλος ἐλθεῖν αὐτῶν .
ἀλλ  οὗτοι μὲν εὑρεσιλογοῦσιν ἀδικοῦντες , οἱ δ ἄνευ ἀπολογίας διαμαρτάνοντές εἰσιν οἱ τὸν ἀναβάτην νοῦν ἔποχον ἀποφαίνοντες ἄπειρον ἱππικῆς ἐπιστήμης κακίᾳ καὶ πάθει τετράποδι .
ἐὰν μέντοι τέχνην τὴν ἡνιοχικὴν ἀναδιδαχθεὶς ἐπὶ πλέον ἐνομιλήσῃς καὶ ἐνδιατρίψῃς αὐτῇ καὶ ἤδη νομίσῃς ἱκανὸς εἶναι δύνασθαι κρατεῖν ἵππων , ἀναβὰς ἔχου τῶν ἡνιῶν ·
οὕτως γὰρ οὔ τε ἀνασκιρτώντων αὐτὸς ἀποπίπτων μετὰ τραυμάτων δυσιάτων γέλωτα παρ  ἐπιχαιρεκακοῦσιν ὀφλήσεις θεαταῖς οὔ τ ἐξ ἐναντίας ἢ κατόπιν ἐπιτρεχόντων ἐχθρῶν ἁλώσῃ , τοὺς μὲν τάχει φθάνων τῷ προεκδραμεῖν διώκοντας , τῶν δὲ προσιόντων ἀλογῶν διὰ τὴν τοῦ δύνασθαι ἐξαναχωρεῖν ἀσφαλῶς ἐπιστήμην 0 .
οὐκ εἰκότως οὖν Μωυσῆς ἐπὶ τῇ τῶν ἀναβατῶν ᾄδων ἀπωλείᾳ τοῖς ἱππεῦσιν εὔχεται σωτηρίαν παντελῆ ;
δύνανται γὰρ οὗτοι χαλινὸν ταῖς ἀλόγοις δυνάμεσιν ἐμβαλόντες αὐτῶν ἐπιστομίζειν τῆς πλεοναζούσης τὴν φορὰν ὁρμῆς .
τίς οὖν ἡ εὐχή , λεκτέον 0 ·
„ γενέσθω “ φησί „ Δὰν ὄφις ἐφ ὁδοῦ , ἐγκαθήμενος ἐπὶ τρίβου , δάκνων πτέρναν ἵππου , καὶ πεσεῖται ὁ ἱππεὺς εἰς τὰ ὀπίσω , τὴν σωτηρίαν περιμένων κυρίου “  Gen .
ὃ δ αἰνίττεται διὰ τῆς εὐχῆς , μηνυτέον ·
ἑρμηνεύεται Δὰν κρίσις ·
τὴν οὖν ἐξετάζουσαν καὶ ἀκριβοῦσαν καὶ διακρίνουσαν καὶ τρόπον τινὰ δικάζουσαν ἕκαστα τῆς ψυχῆς δύναμιν ὡμοίωσε δράκοντι  ζῷον δ ἐστὶ καὶ τὴν κίνησιν ποικίλον καὶ συνετὸν ἐν τοῖς μάλιστα καὶ πρὸς ἀλκὴν ἕτοιμον καὶ τοὺς χειρῶν ἄρχοντας ἀδίκων ἀμύνασθαι δυνατώτατον  , οὐ μὴν τῷ φίλῳ καὶ συμβούλῳ ζωῆς  Εὔαν πατρίῳ γλώττῃ καλεῖν αὐτὴν ἔθος  , ἀλλὰ τῷ πρὸς Μωυσέως ἐξ ὕλης χαλκοῦ δημιουργηθέντι , ὃν οἱ δηχθέντες ὑπὸ τῶν ἰοβόλων ὄφεων καίτοι μέλλοντες τελευτήσειν ὁπότε κατίδοιεν ἐπιβιοῦν καὶ μηδέποτε ἀποθνῄσκειν λέγονται  Num 0 .
ταῦτα δ  οὕτως μὲν λεγόμενα φάσμασιν ἔοικε καὶ τέρασι , δράκων ἀνθρώπου προϊέμενος φωνὴν καὶ ἐνσοφιστεύων ἀκακωτάτοις ἤθεσι καὶ πιθανότησιν εὐπαραγώγοις γυναῖκα ἀπατῶν , καὶ ἕτερος αἴτιος σωτηρίας γενόμενος παντελοῦς τοῖς θεασαμένοις .
ἐν δὲ ταῖς δι ὑπονοιῶν ἀποδόσεσι τὸ μὲν μυθῶδες ἐκποδὼν οἴχεται , τὸ δ ἀληθὲς ἀρίδηλον εὑρίσκεται ·
τὸν μὲν οὖν τῆς γυναικὸς ὄφιν , αἰσθήσεως καὶ σαρκῶν ἐκκρεμαμένης ζωῆς , ἡδονὴν εἶναί φαμεν , ἰλυσπωμένην καὶ πολυπλοκωτάτην , ἀνεγερθῆναι μὴ δυναμένην , αἰεὶ καταβεβλημένην , ἐπὶ μόνα τὰ γῆς ἕρπουσαν ἀγαθά , καταδύσεις τὰς ἐν τῷ σώματι ζητοῦσαν , ὥσπερ ὀρύγμασιν ἢ χάσμασιν ἑκάστῃ τῶν αἰσθήσεων ἐμφωλεύουσαν , σύμβουλον ἀνθρώπου , φονῶσαν κατὰ τοῦ κρείττονος , ἰοβόλοις καὶ ἀνωδύνοις γλιχομένην δήγμασιν ἀποκτεῖναι ·
τὸν δὲ Μωυσέως ὄφιν τὴν ἡδονῆς ἐναντίαν διάθεσιν , καρτερίαν , παρὸ καὶ τῆς χαλκοῦ κραταιοτάτης ὕλης κατεσκευασμένος εἰσάγεται 0 .
τὸν οὖν ἄκρως καταθεασάμενον τὸ καρτερίας εἶδος , κ ἂν εἰ δεδηγμένος πρότερον ὑπὸ τῶν φίλτρων ἡδονῆς τυγχάνοι , ζῆν ἀναγκαῖον 0 ·
ἡ μὲν γὰρ ἐπανατείνεται ψυχῇ θάνατον ἀπαραίτητον , ἐγκράτεια δ ὑγείαν καὶ σωτηρίαν προτείνει βίου .
ἀντιπαθὲς δ ἀκολασίας φάρμακον ἡ ἀλεξίκακος σωφροσύνη 0 .
παντὶ δὲ σοφῷ τὸ καλὸν φίλον , ὃ καὶ πάντως ἐστὶ σωτήριον 0 .
ὥσθ ὅταν εὔχηται Μωυσῆς γενέσθαι τῷ Δὰν ἢ αὐτὸν ἐκεῖνον ὄφιν  ἑκατέρως γὰρ ἔστιν ἐκδέξασθαι  , παραπλήσιον τῷ ὑπ  αὐτοῦ κατασκευασθέντι , ἀλλ οὐχ ὅμοιον τῷ τῆς Εὔας εὔχεται 0 ·
τὴν γὰρ εὐχὴν ἀγαθῶν αἴτησιν εἶναι συμβέβηκε .
τὸ μὲν οὖν τῆς καρτερίας γένος ἀγαθὸν καὶ οἰστικὸν ἀφθαρσίας , ἀγαθοῦ τελείου , τὸ δὲ τῆς ἡδονῆς κακὸν τὴν μεγίστην τιμωρίαν ἐπιφέρον , θάνατον 0 .
„ γενέσθω Δὰν ὄφις “ οὐχ ἑτέρωθι μᾶλλον ἢ „ ἐφ  ὁδοῦ “ 0 ·
τὰ μὲν γὰρ τῆς ἀκρασίας καὶ λαιμαργίας καὶ ὅσα ἄλλα αἱ ἀμέτρητοι καὶ ἄπληστοι , πληρούμεναι πρὸς τῆς τῶν ἐκτὸς ἀφθονίας , ὠδίνουσι καὶ τίκτουσιν ἡδοναί , κατὰ λεωφόρου καὶ εὐθυτενοῦς βαίνειν οὐκ ἐπιτρέπει ψυχήν , φάραγξι δὲ καὶ βαράθροις ἐμπίπτειν ἄχρι τοῦ καὶ διαφθεῖραι παντελῶς αὐτὴν ἀναγκάζει ·
τὰ δὲ καρτερίας καὶ σωφροσύνης καὶ τῆς ἄλλης ἀρετῆς * * * ἐχόμενα μόνα , μηδενὸς ὄντος ἐν ποσὶν ὀλισθηροῦ , ᾧ προσπταίσασα κλιθήσεται 0 .
προσφυέστατα οὖν ἔχεσθαι τῆς ὀρθῆς ὁδοῦ σωφροσύνην εἶπε , διότι καὶ τὴν ἐναντίαν ἕξιν ἀκολασίαν ἀνοδίᾳ χρῆσθαι συμβέβηκε .
τὸ δὲ „ καθήμενος ἐπὶ τρίβου “ τοιοῦτον ὑποβάλλει νοῦν , ὥς γε ἐμαυτὸν πείθω ·
τρίβος ἐστὶν ἡ τετριμμένη πρός τε ἀνθρώπων καὶ ὑποζυγίων ἱππήλατος καὶ ἁμαξήλατος ὁδός .
ταύτῃ φασὶν ἡδονὴν ἐμφερεστάτην εἶναι ·
σχεδὸν γὰρ ἀπὸ γενέσεως ἄχρι τοῦ μακροῦ γήρως ἐπιβαίνουσι καὶ ἐμπεριπατοῦσι καὶ μετὰ σχολῆς καὶ ῥᾳστώνης ἐνδιατρίβουσι τῇ ὁδῷ ταύτῃ , οὐκ ἄνθρωποι μόνον , ἀλλὰ καὶ ὅσαι ἄλλαι ἰδέαι τῶν ζῴων εἰσίν ·
ἓν γὰρ οὐδέν ἐστιν ὃ μὴ πρὸς ἡδονῆς δελεασθὲν εἵλκυσται καὶ ἐμφέρεται τοῖς πολυπλοκωτάτοις δικτύοις αὐτῆς , ἃ πολὺς διεκδῦναι πόνος .
αἱ δὲ φρονήσεως καὶ σωφροσύνης καὶ τῶν ἄλλων ἀρετῶν ὁδοί , καὶ εἰ μὴ ἄβατοι , ἀλλά τοι πάντως ἄτριπτοι 0 1 ·
ὀλίγος γὰρ ἀριθμός ἐστι τῶν αὐτὰς βαδιζόντων , οἳ πεφιλοσοφήκασιν ἀνόθως καὶ πρὸς μόνον τὸ καλὸν ἑταιρίαν ἔθεντο , τῶν ἄλλων ἁπάντων ἅπαξ ἀλογήσαντες .
„ ἐγκάθηται “ οὖν , καὶ οὐχ ἅπαξ , ὅτῳ ζῆλος καὶ φροντὶς εἰσέρχεται καρτερίας , ἵν ἐξ ἐνέδρας ἐπιθέμενος τὴν ἐθάδα ἡδονήν , πηγὴν ἀεννάων κακῶν , ἐπιφράξῃ καὶ ἐκ τοῦ τῆς ψυχῆς ἀνέλῃ χωρίου .
τότε , ὥς φησιν ἀκολουθίᾳ χρώμενος , ἀναγκαίως „ δήξεται πτέρναν ἵππου “ ·
καρτερίας γὰρ καὶ σωφροσύνης ἴδιον τὰς τῆς ὑψαυχενούσης κακίας καὶ τοῦ παρατεθηγμένου καὶ ὀξυκινήτου καὶ σκιρτητικοῦ πάθους ἐπιβάθρας διασεῖσαι καὶ ἀνατρέψαι 0 .
τὸν μὲν οὖν τῆς Εὔας ὄφιν εἰσάγει κατ ἀνθρώπου φονῶντα  λέγει γὰρ ἐν ταῖς ἀραῖς ·
„ αὐτός σου τηρήσει κεφαλήν , καὶ σὺ τηρήσεις αὐτοῦ πτέρναν “  Gen .
3 , 15   , τὸν δὲ τοῦ Δάν , περὶ οὗ νῦν ἐστιν ὁ λόγος , ἵππου πτέρναν , ἀλλ οὐκ ἀνθρώπου δάκνοντα 0 1 ·
ὁ μὲν γὰρ τῆς Εὔας ἡδονῆς ὢν σύμβολον , ὡς ἐδείχθη πρότερον , ἀνθρώπῳ τῷ καθ ἕκαστον ἡμῶν ἐπιτίθεται λογισμῷ  φθορὰ γὰρ διανοίας πλεοναζούσης ἡδονῆς ἀπόλαυσίς τε καὶ χρῆσις  0 ·
ὁ δὲ τοῦ Δάν , εἰκών τις ὢν ἐρρωμενεστάτης ἀρετῆς καρτερίας , ἵππον , τὸ πάθους καὶ κακίας σύμβολον , δήξεται , διότι σωφροσύνη τὴν τούτων καθαίρεσίν τε καὶ φθορὰν μελετᾷ .
δηχθέντων μέντοι καὶ ὀκλασάντων „ ὁ ἱππεὺς “ φησί „ πεσεῖται “ .
ὃ δ αἰνίττεται , τοιοῦτόν ἐστι ·
καλὸν καὶ περιμάχητον εἶναι νομίζει μηδενὶ τῶν ἐκ πάθους ἢ κακίας τὸν ἡμέτερον ἐποχεῖσθαι νοῦν , ἀλλ ὁπότ  ἐπιβῆναί τινι αὐτῶν βιασθείη , σπουδάζειν καθάλλεσθαι καὶ ἀποπίπτειν ·
τὰ γὰρ τοιαῦτα πτώματα φέρει τὰς εὐκλεεστάτας νίκας .
διὸ καὶ τῶν πάλαι τις προκληθεὶς ἐπὶ λοιδορίας ἅμιλλαν οὐκ ἂν εἰς τοιοῦτον ἀγῶνα ἔφη ποτὲ παρελθεῖν , ἐν ᾧ χείρων ὁ νικῶν ἐστι τοῦ ἡττωμένου .
καὶ σὺ τοίνυν , ὦ οὗτος , μηδέποτ εἰς κακῶν παρέλθῃς ἅμιλλαν μη δὲ περὶ πρωτείων τῶν ἐν τούτοις διαγωνίσῃ , ἀλλὰ μάλιστα μέν , ἐὰν οἷόν τε ᾖ , σπούδασον ἀποδρᾶναι ·
ἐὰν δέ που πρὸς ἐρρωμενεστέρας δυνάμεως βιασθεὶς ἀναγκασθῇς διαγωνίσασθαι , μὴ μελλήσῃς ἡττᾶσθαι ·
τότε γὰρ εὖ μὲν ἔσῃ νενικηκὼς ὁ ἡττώμενος , ἡττώμενοι δ οἱ νενικηκότες 0 .
καὶ μὴ ἐπιτρέψῃς μη δὲ κήρυκι κηρῦξαι μη δὲ βραβευτῇ στεφανῶσαι τὸν ἐχθρόν , ἀλλ αὐτὸς παρελθὼν τὰ βραβεῖα καὶ τὸν φοίνικα ἀνάδος καὶ στεφάνωσον , εἰ θέλει , καὶ ταῖς ταινίαις ἀνάδησον καὶ κήρυξον αὐτὸς μεγάλῃ καὶ ἀρρήκτῳ φωνῇ κήρυγμα τοιοῦτον ·
τὸν ἐπιθυμίας καὶ θυμοῦ καὶ ἀκολασίας ἀφροσύνης τε αὖ καὶ ἀδικίας προτεθέντα ἀγῶνα , ὦ θεαταὶ καὶ ἀθλοθέται , ἥττημαι μὲν ἐγώ , νενίκηκε δ οὑτοσί , καὶ οὕτως ἐκ πολλοῦ τοῦ περιόντος νενίκηκεν , ὥστε καὶ παρὰ τοῖς ἀνταγωνισταῖς ἡμῖν , οὓς εἰκὸς ἦν βασκαίνειν , μὴ φθονεῖσθαι .
τὰ μὲν οὖν τῶν ἀνιέρων τούτων ἀγώνων ἆθλα παραχώρησον ἄλλοις , τὰ δὲ τῶν ἱερῶν ὄντως αὐτὸς ἀνάδησαι ·
ἱεροὺς δὲ μὴ νομίσῃς ἀγῶνας , οὓς αἱ πόλεις ἐν ταῖς τριετηρίσιν ἄγουσι θέατρα ἀναδειμάμεναι πολλὰς ἀνθρώπων δεξόμενα μυριάδας ·
ἐν γὰρ τούτοις ἢ ὁ καταπαλαίσας τινὰ καὶ ὕπτιον ἢ πρηνῆ τείνας ἐπὶ γῆν ἢ ὁ πυκτεύειν καὶ παγκρατιάζειν δυνάμενος καὶ μηδεμιᾶς μή τε ὕβρεως μή τε ἀδικίας ἀπεχόμενος φέρεται τὰ πρωτεῖα ·
εἰσὶ δ οἳ σφόδρα καὶ κραταιότατα σιδήρου τρόπον ἀκονησάμενοι καὶ στομώσαντες ἑκατέραν τῶν χειρῶν περιάψαντες κεφαλὰς καὶ πρόσωπα τῶν ἀντιπάλων ἀποσκάπτουσι καὶ τ ἄλλα , ἐπὰν τύχωσι τὰς πληγὰς ἐνεγκόντες , ἀποθραύουσιν , εἶτα βραβείων καὶ στεφάνων τῆς ἀνηλεοῦς ὠμότητος ἕνεκα μεταποιοῦνται .
τὰ μὲν γὰρ ἄλλα ἀγωνίσματα δρομέων ἢ πεντάθλων τίς οὐκ ἂν γελάσαι τῶν εὖ φρονούντων , ἐπιτετηδευκότων μήκιστα ἐξάλλεσθαι καὶ μετρουμένων τὰ διαστήματα καὶ περὶ ποδῶν ὠκύτητος ἁμιλλωμένων ;
οὓς οὐ μόνον τῶν ἁδροτέρων ζῴων δορκὰς ἢ ἔλαφος ἀλλὰ καὶ τῶν βραχυτάτων σκυλάκιον ἢ λαγωδάριον μὴ σφόδρα ἐπειγόμενον ῥύμῃ καὶ ἀπνευστὶ θέοντας παραδραμεῖται 0 .
τούτων μὲν δὴ τῶν ἀγώνων πρὸς ἀλήθειαν ἱερὸς οὐδείς , κ ἂν πάντες ἄνθρωποι μαρτυρῶσιν , οὓς ἀνάγκη πρὸς ἑαυτῶν ψευδομαρτυριῶν ἁλίσκεσθαι 0 ·
οἱ γὰρ ταῦτα θαυμάζοντες τοὺς νόμους τοὺς καθ ὑβριστῶν καὶ τιμωρίας τὰς ἐπὶ ταῖς αἰκίαις ἔθεσαν καὶ δικαστὰς τοὺς περὶ ἑκάστων διαγνωσομένους ἀπεκλήρωσαν .
πῶς οὖν εἰκός ἐστι τοὺς αὐτοὺς ἐπὶ μὲν τοῖς ἰδίᾳ τινὰς αἰκισαμένοις ἀγανακτεῖν καὶ δίκας κατ αὐτῶν ἀπαραιτήτους ὡρικέναι , ἐπὶ δὲ τοῖς δημοσίᾳ καὶ ἐν πανηγύρεσι καὶ θεάτροις στεφάνους καὶ κηρύγματα καὶ ἄλλα τινὰ νομοθετῆσαι ;
δυεῖν γὰρ ἐναντίων καθ ἑνὸς εἴ τε σώματος εἴ τε πράγματος ὁρισθέντων ἢ εὖ ἢ κακῶς ἐξ ἀνάγκης ἂν ἔχοι θάτερον 0 1 2 ·
ἄμφω γὰρ ἀμήχανον 0 .
πότερον οὖν ἐπαινοῖτ  ἂν δεόντως ;
ἆρ οὐ τὸ τοὺς χειρῶν ἄρχοντας ἀδίκων κολάζεσθαι 0 ;
ψέγοιτ  ἂν οὖν εἰκότως τὸ ἐναντίον , τὸ τιμᾶσθαι ·
ψεκτὸν δ οὐδὲν τῶν ἱερῶν , ἀλλὰ πάντως εὐκλεές 0 .
ὁ τοίνυν Ὀλυμπιακὸς ἀγὼν μόνος ἂν λέγοιτο ἐνδίκως ἱερός , οὐχ ὃν τιθέασιν οἱ τὴν Ἦλιν οἰκοῦντες , ἀλλ ὁ περὶ κτήσεως τῶν θείων καὶ ὀλυμπίων ὡς ἀληθῶς ἀρετῶν .
εἰς τοῦτον τὸν ἀγῶνα οἱ ἀσθενέστατοι τὰ σώματα ἐρρωμενέστατοι δὲ τὰς ψυχὰς ἐγγράφονται πάντες , εἶτα ἀποδυσάμενοι καὶ κονισάμενοι πάνθ ὅσα καὶ τέχνης καὶ δυνάμεως ἔργα δρῶσι , παραλιπόντες οὐδὲν ὑπὲρ τοῦ νικηφορῆσαι 0 .
τῶν μὲν οὖν ἀντιπάλων οἱ ἀθληταὶ περίεισιν οὗτοι , πρὸς ἀλλήλους δὲ πάλιν περὶ πρωτείων διαφέρονται ·
οὐ γὰρ ὁ αὐτὸς τῆς νίκης τρόπος ἅπασιν , ἀλλὰ πάντες ἄξιοι τιμῆς ἀργαλεωτάτους καὶ βαρεῖς ἀνατρέψαντες καὶ καταβαλόντες ἐχθρούς 0 .
θαυμασιώτατος δὲ καὶ τούτων ὁ διενεγκών , ᾧ καὶ τὰ πρῶτα τῶν ἄθλων οὐ φθονητέον λαμβάνοντι 0 .
οἳ δὲ κ ἂν δευτερείων ἢ τρίτων ἀξιωθῶσι , μὴ κατηφείτωσαν ·
καὶ γὰρ ταῦτα ἐπ  ἀρετῆς κτήσει προτίθεται , τοῖς δὲ μὴ τῶν ἄκρων ἐφικέσθαι δυναμένοις ἡ τῶν μέσων κτῆσις ὠφέλιμος , λέγεται δὲ ὅτι καὶ βεβαιοτέρα τὸν ἐμφυόμενον ἀεὶ τοῖς ὑπερέχουσιν ἐκφεύγουσα φθόνον 0 .
παιδευτικώτατα οὖν εἴρηται τὸ „ πεσεῖται ὁ ἱππεύς “ , ἵν εἴ τις ἀποπίπτοι  μὲν  κακῶν , ἐγείρηται  δὲ  ἀγαθοῖς ἐπερειδόμενος καὶ συνορθιάζηται .
διδασκαλικώτατον δὲ κ ἀκεῖνο , μὴ πρόσω φάναι , κατόπιν δὲ πίπτειν , ἐπειδὴ κακίας καὶ πάθους ὑστερίζειν ἀεὶ λυσιτελέστατον 0 ·
φθάνειν μὲν γὰρ τὰ καλὰ δρῶντα δεῖ , τὰ δὲ αἰσχρὰ μέλλειν  καὶ  ἔμπαλιν , κ ἀκείνοις μὲν προσέρχεσθαι , τούτων δὲ ὑστερίζειν καὶ μακρὸν ὅσον ἀπολείπεσθαι 0 ·
ᾧ γὰρ τῶν ἁμαρτημάτων ἐγγίνεται καὶ παθῶν ὑστερίζειν , ἄνοσος διατελεῖ .
τὴν γοῦν „ παρὰ τοῦ θεοῦ σωτηρίαν περιμένειν “ φησὶν αὐτόν , ἵνα ἐφ  ὅσον ἀπελείφθη τοῦ ἀδικεῖν , ἐπὶ τοσοῦτον τῷ δικαιοπραγεῖν ἐπιδράμῃ .
περὶ μὲν οὖν ἱππέως καὶ ἀναβάτου , κτηνοτρόφου τε καὶ ποιμένος , ἔτι δὲ γῆν ἐργαζομένου καὶ γεωργοῦ τὰ προσήκοντα εἴρηται , καὶ αἱ καθ ἑκάστην συζυγίαν ὡς οἷόν τε ἦν ἠκρίβωνται διαφοραί .
πρὸς δὲ τὰ ἀκόλουθα καιρὸς ἤδη τρέπεσθαι 0 .
τὸν οὖν ἐφιέμενον ἀρετῆς οὐ παντελῆ κεκτημένον τὴν γεωργικῆς ψυχῆς ἐπιστήμην εἰσάγει , ἀλλ  αὐτὸ μόνον περὶ τὰς ἀρχὰς αὐτῆς πεπονημένον ·
„ ἤρξατο Νῶε ἄνθρωπος εἶναι γεωργός “ .
ἀρχὴ δ  , ὁ τῶν παλαιῶν λόγος , ἥμισυ τοῦ παντός , ὡς ἂν ἡμίσει πρὸς τὸ τέλος ἀφεστηκυῖα , οὗ μὴ προσγενομένου καὶ τὸ ἄρξασθαι πολλάκις μεγάλα πολλοὺς ἔβλαψεν 0 .
ἤδη γοῦν τινες καὶ τῶν οὐκ εὐαγῶν τῆς διανοίας κατὰ τὰς συνεχεῖς μεταβολὰς στροβουμένης ἔννοιαν χρηστοῦ τινος ἔλαβον , ἀλλ οὐδὲν ὤνηντο ·
ἔστι γὰρ μὴ πρὸς τὸ τέλος ἡξάντων φορὰν ἀθρόον τῶν ἐναντίων καταρραγεῖσαν ἐπικλύσαι καὶ τὸ χρηστὸν ἐκεῖνο διαφθαρῆναι νόημα .
οὐ διὰ τοῦτο μέντοι δόξαντι θυσίας ἀμέμπτους ἀναγαγεῖν τῷ Κάιν λόγιον ἐξέπεσε μὴ θαρρεῖν ὡς κεκαλλιερηκότι ;
μὴ γὰρ ἐφ ἱεροῖς καὶ τελείοις βουθυτῆσαι ·
τὸ δὲ λόγιόν ἐστι τοιόνδε ·
„ οὐκ ἐὰν ὀρθῶς προσενέγκῃς , ὀρθῶς δὲ μὴ διέλῃς “  Gen .
ὀρθὸν μὲν οὖν ἡ τοῦ θεοῦ τιμή , τὸ δὲ ἀδιαίρετον οὐκ ὀρθόν 0 1 .
ὃν δ ἔχει καὶ τοῦτο λόγον , ἴδωμεν ·
εἰσί τινες οἱ τὸ εὐσεβὲς ἐν τῷ πάντα φάσκειν ὑπὸ θεοῦ γενέσθαι , τά τε καλὰ καὶ τὰ ἐναντία , περιγράφοντες ·
πρὸς οὓς ἂν λέγοιμεν , ὅτι τὸ μὲν ὑμῶν ἐπαινετόν ἐστι τῆς δόξης , τὸ δ  ἔμπαλιν ψεκτόν , ἐπαινετὸν μέν , ὅτι τὸ μόνον θαυμάζετε τίμιον , ψεκτὸν δὲ αὖ , παρόσον ἄνευ τομῆς καὶ διαιρέσεως 0 1 ·
ἔδει γὰρ μὴ φῦραι καὶ συγχέαι πάντων ἀθρόως ἀποφήναντας αἴτιον , ἀλλὰ μετὰ διαστολῆς μόνων ὁμολογῆσαι τῶν ἀγαθῶν .
ἄτοπον γὰρ ἱερέων μὲν πρόνοιαν ἔχειν , ὡς ὁλόκληροι τὰ σώματα καὶ παντελεῖς ἔσονται , τῶν τε καταθυομένων ζῴων , ὡς οὐδὲν οὐδεμιᾷ τὸ παράπαν ἀλλ οὐ δὲ τῇ βραχυτάτῃ χρήσεται λώβῃ , καί τινας δεῖ ὅσους ἐπ αὐτὸ τοῦτο χειροτονεῖν τὸ ἔργον , οὓς ἔνιοι μωμοσκόπους ὀνομάζουσιν , ἵνα ἄμωμα καὶ ἀσινῆ προσάγηται τῷ βωμῷ τὰ ἱερεῖα , τὰς δὲ περὶ θεοῦ δόξας ἐν ταῖς ἑκάστων ψυχαῖς ὑποσυγκεχύσθαι καὶ μὴ κανόνι ὀρθοῦ λόγου διακεκρίσθαι 0 1 2 .
τὸν κάμηλον οὐχ ὁρᾷς ὅτι ἀκάθαρτον εἶναί φησι ζῷον ὁ νόμος , ἐπειδὴ μηρυκᾶται μέν , οὐ διχηλεῖ δέ  Lev .
καίτοι γε πρὸς τὴν ῥητὴν ἐπίσκεψιν οὐκ οἶδ ὃν ἔχει λόγον ἡ προσαποδοθεῖσα αἰτία , πρὸς δὲ τὴν δι ὑπονοιῶν ἀναγκαιότατον 0 1 ·
ὥσπερ γὰρ τὸ μηρυκώμενον τὴν προκαταβληθεῖσαν ὑπαναπλέουσαν αὖθις ἐπιλεαίνει τροφήν , οὕτως ἡ ψυχὴ τοῦ φιλομαθοῦς , ἐπειδάν τινα δι ἀκοῆς δέξηται θεωρήματα , λήθῃ μὲν αὐτὰ οὐ παραδίδωσιν , ἠρεμήσασα δὲ καθ ἑαυτὴν ἕκαστα μεθ  ἡσυχίας τῆς πάσης ἀναπολεῖ καὶ εἰς ἀνάμνησιν τῶν πάντων ἔρχεται .
μνήμη δ οὐ πᾶσα ἀγαθόν , ἀλλ ἡ ἐπὶ μόνοις τοῖς ἀγαθοῖς , ἐπεὶ τό γε ἄληστα εἶναι τὰ κακὰ βλαβερώτατον 0 1 ·
οὗ ἕνεκα πρὸς τελειότητα χρεία τοῦ διχηλεῖν , ἵνα τοῦ μνημονικοῦ δίχα τμηθέντος ὁ λόγος διττὰιὰ στόματος , οὗπερ διττὰίττα διττὰιττὰ ἡ φύσις  διττὰιτὰ  εἰργάσατο χείλη , ῥέων διαστείλῃ τό τε ὠφέλιμον καὶ τὸ ἐπιζήμιον μνήμης γένους εἶδος 0 .
ἀλλ  οὐ δὲ τὸ διχηλεῖν ἄνευ τοῦ μηρυκᾶσθαι καθ ἑαυτὸ φαίνεταί τινα ἔχειν ὄνησιν ἐξ αὑτοῦ .
τί γὰρ ὄφελος τὰς φύσεις τῶν πραγμάτων τέμνειν ἄνωθεν ἀρξάμενον μέχρι τῶν λεπτοτάτων , εἰς τ οὔσχατον δὲ αὐτὸ μηκέτι γίνεσθαι μη δὲ ἔχειν διαιρετὰ τὰ μέρη , ἅπερ ἄτομα καὶ ἀμερῆ πρὸς ἐνίων εὐθυβόλως ὀνομάζεται 0 ;